Torderød gård

Torderød gård er en herregård på Jeløya i Moss. Den er et av Norges best bevarte lystgårdanlegg fra 1700-tallet. Moss kommune har eid gården siden 1952, og første etasje leies ut som møte- og selskapslokale. 

 Historie 
Torderød gård er en av de mest kjente og best bevarte lystgårdene i Moss. Gården kan spores tilbake til 400-800 e.Kr. Navnet kommer av det norrøne «Thordruga», som betyr «gjødselhaug», noe som antyder lokale landbrukstradisjoner. Den første skriftlige omtalen av Torderød ble funnet i 1338, og det var sannsynligvis en mindre laftet bygning på eiendommen. 

Andreas Chrystie kjøpte Torderød i 1737, ikke for bygningen, men for landeiendommens verdi. Bygningen vi ser i dag ble oppført av David Chrystie, etter at Andreas Chrystie døde i 1766. i 1770 var hovedbygningen og parkanlegget ferdigstilt. 

I 1776 var Torderød en borggård med hovedbygning, to låver og flere mindre bygninger. Den nåværende rominndelingen ligner den opprinnelige fra 1700-tallet, «sahl», biljardkammer, og kakkelovnsrom understreker bygningens herskapelige stil.
miniatyr|Hovedhuset ved Torderød Gård
I 1823 startet David Chrystie jr. å modernisere Torderød. Bygningen fikk ny kledning, den ble malt og innvendig pusset opp med nye tapeter og farger. Det ble bygd en ny hovedinngang med søyler og altan i klassistisk stil. Det ble i tillegg bygd på to etasjer. 

I 1898 ble Elisa Chrystie den siste av Chrystie-familien som satt som eier på Torderød. Hun delte opp salen i andre etasje til flere rom. Elisa Chrystie døde i 1904. 

Familien Morterud overtok eiendommen i 1907. 

Torderød ble fredet i 1923. 

I 1938 kjøpte familien Oppegaard Torderød. De fjernet gamle tapeter, satte opp nye og flyttet vegger.

Moss kommune kjøpte gården i 1952, og gjorde Torderød om til en skole med hjelp av Riksantikvaren. 

I 1980-årene var det planer om ombygninger av hensyn til skoledriften, men planene ble ikke realisert. Senere har Torderød gjennomgått flere restaureringsrunder, der hovedfokuset har vært å bevare bygningens originale stil.  

 Bygninger 
Gården ble bygget på slutten av 1700-tallet.mini|Parken foran hovedbygningen på Torderød|venstre|252x252pkHovedbygningen på Torderød Gård er et staselig trebygg med klassisk symmetrisk utforming. Bygningen har en sentralt plassert inngang med en markant inngangsparti og høye vinduer.
alt=Nytt interiør satt inn på Torderød|miniatyr|Interiør på Torderød Gård
Torderød Gård er også kjent for sitt vakre hageanlegg. Hagen er anlagt i barokkstil, som er preget av geometriske mønstre og symmetri. Barokkhagene var ofte utformet for å understreke herskapshusets sentrale plassering og fremme en følelse av orden og skjønnhet.

Interiøret på Torderød Gård har bevart mange originale detaljer fra 1700-tallet, inkludert utsmykkede tak, rokokko-inspirerte veggdekorasjoner og elegante romløsninger.

Selv om gården har inspirasjon fra europeiske arkitektoniske strømninger, er bygningen også tilpasset norsk klima og byggeskikk. Materialbruken, spesielt treverk, og byggingen av solide tak for å tåle norske vintrer, viser hvordan internasjonal stil ble tilpasset lokale forhold.

Torderød Gård er et imponerende eksempel på hvordan europeisk rokokko og barokkstil ble integrert i norsk herregårdsarkitektur, og bygningen er i dag både et historisk landemerke og et viktig kulturminne.

 Eiere 
+ÅrNavnSivilstatusStilling1390Torolf SmedEierIkke oppgitt1581Ole ErlandsenEierIkke oppgitt1618Sigvard Gabrielsen AkeleieEierLensherre til Værne Kloster1659Anne Bildt EierIkke oppgitt1723Erik Fyen EierIkke oppgitt1733Iver ColstrupEierIkke oppgitt1737Andreas ChrystieEierSagbruk og tømmerutførsel1760David Chrystie d.eEierSagbrukseier og handelsmann1823David Chrystie jrEierBrennerieier1907Einar MorterudEierIngeniør1938Mogens OppegaardEierDirektør på Moss Glasværk

 Litteratur 
 Svendsen, Ola Øgar: Gamle hus i Østfold, Cappelen 1980
 Andressen, Leif T.: Moss bys historie. Bind 1 Frem til 1700, Moss 1984
 Johannessen, Arnulf: Torderød gård og andre Chrystie-hjem, Moss 2001

 Referanser 

 Eksterne lenker 


 Om Torderød gård, fra Moss historielag
 www.kulturminnebilder.ra.no:Torderød gård
 https://www.torderodgardsvenner.no/informasjon/nyheter/vis/?T=Torder%C3%B8ds%20eiere&ID=43144&af=1&
 https://www.torderodgardsvenner.no/informasjon/nyheter/vis/?T=Bygningene%20p%C3%A5%20Torder%C3%B8d&ID=43147&af=1&
 https://www.kulturminnesok.no/kart/?q=&am-county=&lokenk=location&am-lok=&am-lokdating=&am-lokconservation=&am-enk=&am-enkdating=&am-enkconservation=&bm-county=&bm-municipality=&cp=1&bounds=59.437471152209206,10.634669065475464,59.43416502965824,10.638960599899292&zoom=17&id=86056
 https://ferrytales.no/2021/04/16/et-lysthus-av-herregardsformat/ 

Kategori:Kulturminner i Moss
Kategori:Herregårder i Norge
Kategori:Fredete byggverk i Østfold
Kategori:Gårder i Moss